- Når vi spiller rigtig højt, og hele campen kan høre musikken – så skal de også være med til at bestemme hvad vi skal høre! Tvillingerne Nicolai og Anders Victor har fundet en smart måde at undgå naboklager på, når der bliver skruet op for musikken i deres campingvogn på Nibe Festival. Campingvognen skiller sig markant ud fra de andre omkringliggende: et stort banner med teksten "Ønsker - 91830564" vejrer over vognen, der i øvrigt også er udstyret med alverdens mechandise. - Vores motto er: vi kan ikke få for meget merch!, forklarer en af brødrene, mens han skruer op for røgmaskinen, så forteltet hurtigt bliver fyldt, mens anlægget lige får en tand mere på volumenknappen. - Det kan altid blive højere. Der er altid lige ét gear mere!

Referat:
Tvillingerne Nicolai Victor og Anders Victor har fået en god idé til, hvordan de undgår klager fra naboerne, når de skruer op for det potente anlæg i campen.